

VLADA REPUBLIKE HRVATSKE

Zagreb, 22. prosinca 2022.

|  |  |
| --- | --- |
| Predlagatelj: | Ministarstvo financija |
|  |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnomproračunu Republike Hrvatske za 2022. godinu |

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 5. stavka 1. Zakona o izvršavanju Državnog proračuna Republike Hrvatske za 2022. godinu („Narodne novine”, br. 62/22. i 131/22.), a u vezi s člankom 60. Zakona o proračunu („Narodne novine”, broj 144/21.) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2022. donijela

**ODLUKU**

**O PRERASPODJELI SREDSTAVA PLANIRANIH U DRŽAVNOM**

**PRORAČUNU REPUBLIKE HRVATSKE ZA 2022. GODINU**

**I.**

Ovom Odlukom Vlada Republike Hrvatske preraspodjeljuje sredstva unutar razdjela 048 Ministarstvo vanjskih i europskih poslova u Državnom proračunu Republike Hrvatske za 2022. godinu („Narodne novine”, br. 140/21, 62/22 i 131/22), radi provedbe humanitarne pomoći Ukrajini na temelju Odluke Vlade Republike Hrvatske o upućivanju humanitarne pomoći stanovništvu Ukrajine povodom Međunarodne donatorske konferencije na visokoj razini za Ukrajinu.

**II.**

Sredstva iz točke I. ove Odluke preraspodijelit će se prema tablici kako slijedi:

|  |  |  |  |  |  |
| --- | --- | --- | --- | --- | --- |
|  |  | **Tekući plan 2022.** | **Smanjenje** | **Povećanje** | **Novi plan 2022.** |
| **048** | **MINISTARSTVO VANJSKIH I EUROPSKIH POSLOVA** | **961.732.107** | **14.050.000** | **14.050.000** | **961.732.107** |
| **04805** | **Ministarstvo vanjskih i europskih poslova** | **961.732.107** | **14.050.000** | **14.050.000** | **961.732.107** |
| **A777058** | **POMOĆI ORGANIZACIJAMA KOJE SE BAVE RAZVOJNOM SURADNJOM I HUMANITARNOM DJELATNOŠĆU U INOZEMSTVU** | **35.211.500** | **14.050.000** | **14.050.000** | **35.211.500** |
| **11** | **Opći prihodi i primici** | **31.121.500** | **14.050.000** | **14.050.000** | **31.121.500** |
| **36** | **Pomoći dane u inozemstvo i unutar općeg proračuna** | **30.071.500** | **14.050.000** | **14.050.000** | **30.071.500** |
| 361 | Pomoći inozemnim vladama | 14.050.000 | 14.050.000 |   | 0 |
| 362 | Pomoći međunarodnim organizacijama te institucijama i tijelima EU | 15.627.600 |   | 14.050.000 | 29.677.600 |

**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2022. godinu.

**IV.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom Odluke preraspodjeljuju se sredstva u Državnom proračunu Republike Hrvatske za 2022. godinu unutar razdjela 048 Ministarstvo vanjskih i europskih poslova u ukupnom iznosu od 14.050.000 kuna, radi provedbe humanitarne pomoći Ukrajini sukladno Odluci Vlade Republike Hrvatske o upućivanju humanitarne pomoći stanovništvu Ukrajine povodom Međunarodne donatorske konferencije na visokoj razini za Ukrajinu.

Navedena preraspodjela provodi se temeljem članka 5. stavka 1. Zakona o izvršavanju Državnog proračuna Republike Hrvatske za 2022. godinu, sukladno kojemu se sredstva tijekom proračunske godine odlukom Vlade mogu osiguravati preraspodjelom bez ograničenja, ako za to postoji mogućnost i sukladno potrebi. Sredstva se preraspodjeljuju u svrhu provedbe Odluke Vlade Republike Hrvatske o upućivanju humanitarne pomoći stanovništvu Ukrajine povodom Međunarodne donatorske konferencije na visokoj razini za Ukrajinu, KLASA: 022-03/22-04/186; URBROJ: 50301-21/21-22-3, od 4. svibnja 2022. godine.

Prema navedenoj Odluci Vlade Republike Hrvatske, Ministarstvo vanjskih i europskih poslova zaduženo je za pripremu, izvršenje i praćenje provedbe aktivnosti iz Odluke, te uplatu doprinosa od 4.000.000 EUR u kunskoj protuvrijednosti prema srednjem tečaju HNB-a na dan isplate, međunarodnoj organizaciji, agenciji ili fondu Ujedinjenih naroda. Financijska sredstva za provedbu Odluke u ukupnom iznosu 30.200.000 kn osigurana su u Državnom proračunu Republike Hrvatske za 2022. godinu na razdjelu 048 Ministarstvo vanjskih i europskih poslova.

Izmijenjene okolnosti u odnosu na provedbena tijela i prioritetne potrebe na planu protuminskog djelovanja Ukrajine, koje su uslijedile u međuvremenu pojačanom agresijom Ruske Federacije na Ukrajinu, dovele su do potrebe prilagodbe ranije utvrđenih planova provedbe navedene Odluke Vlade Republike Hrvatske. Sukladno odredbi točke III. i točke IV. Odluke, aktivnosti iz Odluke provest će se u cijelosti u suradnji s Programom Ujedinjenih naroda za razvoj (UNDP), na planu potpore protuminskog djelovanja u Ukrajini.

Ovom Odlukom predlaže se preraspodjela sredstva u Državnom proračunu Republike Hrvatske za 2022. godinu u iznosu od 14.050.000 kn unutar razdjela 048 Ministarstvo vanjskih i europskih poslova, aktivnosti A777058 Pomoći međunarodnim organizacijama koje se bave razvojnom suradnjom i humanitarnom djelatnošću u inozemstvu.